ai4bharat/Pralekha huggingface dataset:
വിദ്യാഭ്യാസ മന്ത്രാലയം
ദേശീയ അധ്യാപക അവാർഡുകൾ രാഷ്ട്രപതി വിതരണം ചെയ്തു. കോവിഡ് കാലത്ത് ഡിജിറ്റൽ അധ്യയനം നടത്തുന്ന അധ്യാപകരെ അദ്ദേഹം അഭിനന്ദിച്ചു. ഭാവിയിലേക്ക് കുട്ടികളെ സജ്ജമാക്കുന്നതിന് ദേശീയ വിദ്യാഭ്യാസനയം സഹായിക്കുമെന്ന് രാഷ്ട്രപതി
ദേശീയ അധ്യാപക ദിനത്തോടനുബന്ധിച്ച് രാഷ്ട്രപതി രാംനാഥ് കോവിന്ദ് അധ്യാപക അവാർഡുകൾ സമ്മാനിച്ചു. ആദ്യമായി ഓൺലൈൻ ആയി നടത്തിയ പരിപാടിയിൽ 47 അധ്യാപകർക്കാണ് പുരസ്ക്കാരങ്ങൾ സമ്മാനിച്ചത്. പുരസ്കാര ജേതാക്കളായ അധ്യാപകരെ അഭിനന്ദിച്ച രാഷ്ട്രപതി, സ്കൂൾ വിദ്യാഭ്യാസത്തിന്റെ ഗുണമേന്മ വർദ്ധിപ്പിക്കുന്നതിന് അധ്യാപകർ സ്വീകരിച്ച നടപടികളെ പ്രശംസിച്ചു. ദേശീയ പുരസ്കാര ജേതാക്കളിൽ 40 ശതമാനവും സ്ത്രീകളാണെന്നും വിദ്യാഭ്യാസ പ്രവർത്തകർ എന്ന നിലയിൽ സ്ത്രീകളുടെ പങ്ക് വലുതാണെന്നും അദ്ദേഹം അഭിപ്രായപ്പെട്ടു.
രാഷ്ട്ര തന്ത്രജ്ഞനും ദീർഘ ദർശിയും മികച്ച അധ്യാപകനും ആയിരുന്നു മുൻ രാഷ്ട്രപതി ഡോക്ടർ എസ് രാധാകൃഷ്ണൻ എന്ന്, അദ്ദേഹത്തിന് ആദരം അർപ്പിച്ചു കൊണ്ട് ശ്രീ കോവിന്ദ് പറഞ്ഞു. രാജ്യത്തിന്റെ വികസനത്തിന് അദ്ദേഹം നൽകിയ സംഭാവനകളെ അനുസ്മരിക്കുന്നതിനും ഒപ്പം രാജ്യത്തെ അധ്യാപക സമൂഹത്തെ ആദരിക്കുന്നതിനുമാണ് ഡോക്ടർ എസ് രാധാകൃഷ്ണന്റെ ജന്മദിനം അധ്യാപകദിനമായി ആചരിക്കുന്നത്. കുട്ടികളുടെ ജീവിതത്തോടുള്ള അധ്യാപകരുടെ പ്രതിബദ്ധതയ്ക്കും പരമോന്നത സംഭാവനകൾക്കും ആദരം അർപ്പിക്കാനുള്ള അവസരമാണിത്. ഏതൊരു വിദ്യാലയത്തിന്റെയും അടിത്തറ എന്നത് അധ്യാപകരുടെ പ്രതിബദ്ധതയാണ്. കുട്ടികളുടെ അറിവും സ്വഭാവവും രൂപീകരിക്കുന്നതിൽ പ്രധാന പങ്കുവഹിക്കുന്ന അധ്യാപകരാണ് യഥാർത്ഥ രാഷ്ട്ര നിർമാതാക്കൾ എന്ന് രാഷ്ട്രപതി അഭിപ്രായപ്പെട്ടു.
കോവിഡ് മഹാമാരി പോലെയുള്ള പ്രതിസന്ധി കാലത്ത് ഡിജിറ്റൽ സാങ്കേതിക വിദ്യയുടെ പ്രാധാന്യം വ്യക്തമാക്കിയ ശ്രീ കോവിന്ദ് കുട്ടികളുടെ വിദ്യാഭ്യാസം മുടങ്ങാതിരിക്കാൻ നമ്മുടെ അധ്യാപകർ ഈ സാങ്കേതികവിദ്യ പ്രയോജനപ്പെടുത്തുന്നതായി ചൂണ്ടിക്കാട്ടി. പുതിയ സാങ്കേതിക വിദ്യയിൽ അധിഷ്ഠിതമായ അധ്യായന രീതിയിലേക്ക് മാറിയ അധ്യാപകരുടെ നൈപുണ്യത്തെ പ്രശംസിച്ച അദ്ദേഹം എല്ലാ അധ്യാപകരും തങ്ങളുടെ ഡിജിറ്റൽ നൈപുണ്യം പുതുക്കുകയും വർദ്ധിപ്പിക്കുകയും വേണമെന്ന് ആവശ്യപ്പെട്ടു. പുതിയ പാഠ്യപദ്ധതി യിലേക്ക് കുട്ടികളുടെ താല്പര്യം വർദ്ധിപ്പിക്കുന്നതിന് രക്ഷിതാക്കൾ അധ്യാപകരോട് ചേർന്ന് പ്രവർത്തിക്കേണ്ട കാലഘട്ടമാണിത് എന്ന് അദ്ദേഹം ഓർമ്മിപ്പിച്ചു. ചില മേഖലയിലെ ഡിജിറ്റൽ വിടവ് ചൂണ്ടിക്കാട്ടിയ അദ്ദേഹം വിദൂര മേഖലയിലെയും ഗോത്രവിഭാഗത്തിലെയും കുട്ടികൾക്ക് ഡിജിറ്റൽ വിദ്യാഭ്യാസo സാധ്യമാക്കുന്നതിന് ആവശ്യമായ നടപടികൾ സ്വീകരിക്കണമെന്നും ആവശ്യപ്പെട്ടു.
കുട്ടികളെ ഭാവിയിലെ ആവശ്യത്തിനായി സജ്ജരാക്കുക എന്ന ലക്ഷ്യത്തോടെയാണ് വിവിധ തൽപ്പരകക്ഷികളുടെ അഭിപ്രായങ്ങൾ പരിഗണിച്ചുകൊണ്ട് പുതിയ വിദ്യാഭ്യാസ നയം ആവിഷ്കരിച്ചത്. നയത്തിന്റെ വിജയകരവും ഫലപ്രദവുമായ നടത്തിപ്പിന് അധ്യാപകർ പ്രധാന പങ്ക് വഹിക്കണം. പുതിയ വിദ്യാഭ്യാസ നയം നടപ്പാക്കുന്നതിന് അധ്യാപകരെ മത്സരക്ഷമം ആക്കുന്നതിന് എല്ലാ ശ്രമങ്ങളും നടത്തിയിട്ടുണ്ടെന്നും രാഷ്ട്രപതി പറഞ്ഞു.
കേന്ദ്രവിദ്യാഭ്യാസ മന്ത്രി രമേശ് പൊക്രിയാൽ നിഷാങ്ക് സ്വാഗത പ്രസംഗവും വിദ്യാഭ്യാസ സഹമന്ത്രി സഞ്ജയ് ധോത്രെ കൃതജ്ഞതയും രേഖപ്പെടുത്തി.
വനിതാ, ശിശു വികസന മന്ത്രാലയം
ബേട്ടി ബച്ചാവോ ബേട്ടി പഠാവോ പദ്ധതിക്കു കീഴിലുള്ള പുതിയ 244 ജില്ലകളുടെ ദേശീയ സമ്മേളനം നാളെ ചേരും
കേന്ദ്ര വനിതാ ശിശു വികസന മന്ത്രാലയം സംഘടിപ്പിക്കുന്ന ബേട്ടി ബച്ചാവോ ബേട്ടി പഠാവോ പദ്ധതിക്കു കീഴിലുള്ള പുതിയ 244 ജില്ലകളുടെ ദേശീയ സമ്മേളനം നാളെ  ന്യൂഡല്ഹിയില് ചേരും. 244 ജില്ലകളുടെയും നോഡല് ഓഫീസര്മാര്, സംസ്ഥാന നോഡല് ഓഫീസര്മാര്, മുതിര്ന്ന ഉദ്യോഗസ്ഥര് എന്നിവര് ഒരു ദിവസം നീളുന്ന സമ്മേളനത്തില് പങ്കെടുക്കും. കേന്ദ്ര വനിതാ ശിശുവികസന മന്ത്രി ശ്രീമതി മനേകാ ഗാന്ധി മുഖ്യാഥിതിയും, സഹമന്ത്രി ഡോ. വീരേന്ദ്ര കുമാര് വിശിഷ്ടാഥിതിയും ആയിരിക്കും. വനിതാ ശിശുവികസന മന്ത്രാലയം സെക്രട്ടറി ശ്രീ. രാകേഷ് ശ്രീവാസ്തവ ബേട്ടി ബച്ചാവോ ബേട്ടി പഠാവോ പദ്ധതിക്കു കീഴിലുള്ള അനുഭവങ്ങള് പങ്കുവെക്കും. പെണ്കുട്ടികളുടെ വിദ്യാഭ്യാസം പ്രോത്സാഹിപ്പിക്കുവാനുള്ള ഉദ്യമങ്ങള്, ലിംഗാനുപാതവും ജനനനിരക്കും മെച്ചപ്പെടുത്താനുള്ള കേന്ദ്ര ആരോഗ്യ കുടുംബക്ഷേമ, മാനവ വിഭവ വികസന മന്ത്രാലയങ്ങള് പദ്ധതിയുമായി ബന്ധപ്പെട്ട അനുഭവപാഠങ്ങള് വിവരിക്കും.
(ആശയവിനിമയ സെഷനില് രാജ്യത്തെ വിവിധ ഭാഗങ്ങളില് നിന്നും തെരഞ്ഞെടുത്ത ബേട്ടി ബച്ചാവോ ബേട്ടി പഠാവോ പദ്ധതി ജില്ലകളിലെ കളക്ടര്മാര്, കഴിഞ്ഞ മൂന്നുമാസത്തില് കൈകൊണ്ട നൂതന ഇടപെടലുകളെക്കുറിച്ചും വിശദീകരിക്കും. ഹരിയാന സംസ്ഥാന തല അനുഭവങ്ങള് പങ്കുവെക്കും. പൊതുസമൂഹത്തില് നിന്നുള്ള പ്രതിനിധികളും സമ്മേളനത്തില് പങ്കെടുക്കും.
വിവിധ സംസ്ഥാനങ്ങളിലും കേന്ദ്രഭരണ പ്രദേശങ്ങളിലും നിന്നുള്ള വനിതാ ശിശുവികസന/ സാമൂഹ്യ ക്ഷേമ വകുപ്പിലെയും, വിദ്യാഭ്യാസ ആരോഗ്യമേഖലയിലെ പ്രിന്സിപ്പല് സെക്രട്ടറിമാര്, 244 ജില്ലകളില് നിന്നുമുള്ള കമ്മീഷണര്മാര്, കളക്ടര്മാര്, ജില്ലാ മജിസ്ട്രേറ്റുമാര് എന്നിവരും സമ്മേളനത്തില് സംബന്ധിക്കുന്നു.
രാജസ്ഥാനിലെ ജുന്ജുനുവില് 2018 മാര്ച്ച് 8ന് പ്രധാനമന്ത്രി ശ്രീ. നരേന്ദ്ര മോദി രാജ്യത്തെ 640 ജില്ലകളിലേക്കുകൂടിയുള്ള ബേട്ടി ബച്ചാവോ ബേട്ടി പഠാവോ പദ്ധതിയുടെ വ്യാപനം പ്രഖ്യാപിച്ചിരുന്നു. ബഹുമുഖ ഇടപെടലിനുകീഴില് പുതിയ 244 ജില്ലകളാണ് രാജ്യമെങ്ങും പദ്ധതിക്കുകീഴില് കൊണ്ടുവന്നത്. ഇതിനുപുറമെ 166 എണ്ണം ആദ്യമേ പദ്ധതിക്കുകീഴില് കൊണ്ടുവന്നിരുന്നു. ശേഷിച്ച 235 ജില്ലകള് മാധ്യമ പ്രചാരണം വഴിയും ബാഹ്യമായ നിര്ദ്ദേശം വഴിയും ഉള്പ്പെടുത്തും.
GK MRD –347
ഷിപ്പിങ് മന്ത്രാലയം
കൊച്ചിയിൽ പുതിയ 310 M ഡ്രൈ ഡോക്ക് പദ്ധതി ഉൾപ്പടെരാജ്യത്തെവിവിധ ഷിപ്പിംഗ് പദ്ധതികൾ
രാജ്യത്ത് പുരോഗമിക്കുന്ന ഷിപ്പിംഗ് വികസന പദ്ധതികൾ ഇനിപ്പറയുന്നവയാണ്:
 കേരളത്തിലെ കൊച്ചിയിൽ പുതിയ 310 M ഡ്രൈ-ഡോക്ക് പദ്ധതി
കൊച്ചിൻ ഷിപ്പ്യാർഡ് ലിമിറ്റഡ്  1799 കോടി രൂപ ചെലവിൽ ഡ്രൈ ഡോക്ക് നിർമ്മിക്കുന്നു. ഡോക്കിന്റെ വലിപ്പവും ഡോക്ക് ഫ്ലോറിന്റെ ശേഷിയും കണക്കിലെടുക്കുമ്പോൾ, ഇത് ഇന്ത്യയിലെ ഏറ്റവും വലിയ ഡ്രൈ ഡോക്കുകളിൽ ഒന്നായിരിക്കും. പ്രത്യേക ആവശ്യങ്ങൾക്കുള്ളതും, നൂതന സാങ്കേതിക വിദ്യയിലധിഷ്ഠിതവുമായ വലിയ കപ്പലുകളുടെ അറ്റകുറ്റപ്പണികൾ/നിർമ്മാണം എന്നീ മേഖലകളിൽ നിലനിൽക്കുന്ന വിപണി സാധ്യതകൾ പ്രയോജനപ്പെടുത്തുന്നതിനാണ് ഡ്യുവൽ പർപ്പസ് ഡ്രൈ ഡോക്ക് ആസൂത്രണം ചെയ്തിരിക്കുന്നത്. 2023 ജൂലൈയിൽ ഇത് കമ്മീഷൻ ചെയ്യുമെന്നാണ് പ്രതീക്ഷിക്കുന്നത്.
 കേരളത്തിലെ കൊച്ചിയിൽ അന്താരാഷ്ട്ര കപ്പൽ അറ്റകുറ്റപ്പണി സൗകര്യം .
കൊച്ചിയിലെ വില്ലിംഗ്ഡൺ ഐലൻഡിലുള്ള കൊച്ചിൻ പോർട്ട് ട്രസ്റ്റിന്റെ  നിലവിലുള്ള കപ്പൽ അറ്റകുറ്റപ്പണി സൗകര്യം 30 വർഷത്തെയ്ക്ക് 970 കോടി രൂപ പാട്ടത്തിന് CSL ഏറ്റെടുത്തു. 2023 ജനുവരിയോടെ ഈ സൗകര്യം കമ്മീഷൻ ചെയ്യുമെന്നാണ് പ്രതീക്ഷിക്കുന്നത്.
 ഹൂഗ്ലി കൊച്ചിൻ ഷിപ്പ്യാർഡ് ലിമിറ്റഡ് , കൊൽക്കത്ത, പശ്ചിമ ബംഗാൾ
മൊത്തം 168 കോടി രൂപ മുതൽമുടക്കുള്ള ഈ സൗകര്യം നിലവിൽ പ്രവർത്തന സജ്ജമാണ്.
 ടെബ്മ ഷിപ്പ്യാർഡ്സ് ലിമിറ്റഡ് , മാൽപെ, കർണാടക
CSL-ന്റെ 100% പൂർണ്ണ ഉടമസ്ഥതയിലുള്ള ഒരു അനുബന്ധ കമ്പനിയാണിത്. 70 കോടി രൂപ നിക്ഷേപിച്ചു. ഈ സൗകര്യം നിലവിൽ പ്രവർത്തന സജ്ജമാണ്.
 CSL-മുംബൈ കപ്പൽ അറ്റകുറ്റപ്പണി യൂണിറ്റ് , മുംബൈ, മഹാരാഷ്ട്ര
മുംബൈ പോർട്ട് ട്രസ്റ്റുമായുള്ള കരാറിലൂടെ 2018 ഒക്ടോബറിൽ CSL മുംബൈ കപ്പൽ അറ്റകുറ്റപ്പണി യൂണിറ്റിന്റെ പ്രവർത്തനം ആരംഭിച്ചു. പ്രതിരോധ, വാണിജ്യ കപ്പലുകളുടെ അറ്റകുറ്റപ്പണികൾക്ക് സൗകര്യം.
 CSL-കൊൽക്കത്ത കപ്പൽ അറ്റകുറ്റപ്പണി യൂണിറ്റ് , കൊൽക്കത്ത, പശ്ചിമ ബംഗാൾ
നേതാജി സുഭാഷ് ഡോക്കിലെ  കപ്പൽ അറ്റകുറ്റപ്പണി സൗകര്യത്തിന്റെ പ്രവർത്തനത്തിനും മാനേജ്മെന്റിനുമായി കൊൽക്കത്ത പോർട്ട് ട്രസ്റ്റുമായി 30 വർഷത്തേക്ക് കരാറിൽ ഏർപ്പെടുക വഴി 2019 മാർച്ചിൽ CSL അതിന്റെ കൊൽക്കത്ത കപ്പൽ അറ്റകുറ്റപ്പണി യൂണിറ്റിന്റെ പ്രവർത്തനം ആരംഭിച്ചു. CSL-കൊൽക്കത്ത ഷിപ്പ് റിപ്പയർ യൂണിറ്റ്  എന്നറിയപ്പെടുന്ന CSL-ന്റെ പ്രത്യേക യൂണിറ്റാണ് പുതിയ സംരംഭം നിയന്ത്രിക്കുന്നത്. പ്രധാനമന്ത്രി ശ്രീ നരേന്ദ്ര മോദി 2020 ജനുവരി 12 ന് CKSRU ഔപചാരികമായി ഉദ്ഘാടനം ചെയ്തു. ഈ സൗകര്യം പ്രതിരോധ, വാണിജ്യ കപ്പലുകളുടെ അറ്റകുറ്റപ്പണികൾ ഏറ്റെടുക്കുന്നു.
 CSL-ആൻഡമാൻ & നിക്കോബാർ കപ്പൽ അറ്റകുറ്റപ്പണി യൂണിറ്റ് , പോർട്ട് ബ്ലെയർ, ആൻഡമാൻ & നിക്കോബാർ
കപ്പൽ അറ്റകുറ്റപ്പണികൾക്കായി, ആൻഡമാൻ നിക്കോബാർ ഭരണകൂടവുമായുള്ള കരാറിലൂടെ, ആൻഡമാൻ യൂണിറ്റിന്റെ പ്രവർത്തനം പോർട്ട് ബ്ലെയറിലെ മറൈൻ ഡോക്ക്യാർഡിൽ CSL ആരംഭിച്ചു. കരാർ 30 വർഷത്തേക്കാണ്, ഈ കാലയളവിൽ ഡോക്ക്യാർഡിന്റെ പ്രവർത്തനക്ഷമത CSL വിപുലീകരിക്കുമെന്നും ദ്വീപിലെ കപ്പൽ അറ്റകുറ്റപ്പണി ആവാസവ്യവസ്ഥ മെച്ചപ്പെടുത്തുമെന്നും പ്രതീക്ഷിക്കുന്നു.
കേന്ദ്ര തുറമുഖ, ഷിപ്പിംഗ്, ജലഗതാഗത മന്ത്രി ശ്രീ സർബാനന്ദ സോനോവാൾ ഇന്ന് രാജ്യസഭയിൽ രേഖാമൂലം നൽകിയ മറുപടിയിലാണ് ഇക്കാര്യങ്ങൾ അറിയിച്ചത്.
ഉപരാഷ്ട്രപതിയുടെ കാര്യാലയം
എംപിമാരുടെ ‘ഹർ ഘർ തിരംഗ’ ബൈക്ക് റാലി ചെങ്കോട്ടയിൽ നിന്ന് ഉപരാഷ്ട്രപതി ഫ്ലാഗ് ഓഫ് ചെയ്തു
ആസാദി കാ അമൃത് മഹോത്സവത്തിന്റെ സന്ദേശവും ദേശീയ പതാകയുമായുള്ള വൈകാരിക ബന്ധവും ജനങ്ങളിലേക്ക് എത്തിക്കാൻ ഉപരാഷ്ട്രപതി ശ്രീ എം. വെങ്കയ്യ നായിഡു ഇന്ന് പാർലമെന്റ് അംഗങ്ങളോടും മറ്റ് തിരഞ്ഞെടുക്കപ്പെട്ട ജനപ്രതിനിധികളോടും ആഹ്വാനം ചെയ്തു.
ചെങ്കോട്ടയിൽ നിന്ന് വിജയ് ചൗക്കിലേക്ക് എംപിമാരുടെ ‘ഹർ ഘർ തിരംഗ’ ബൈക്ക് റാലി ഉപരാഷ്ട്രപതി ഫ്ലാഗ് ഓഫ് ചെയ്തു. രാജ്യത്തെ പൗരന്മാരും ദേശീയ പതാകയും തമ്മിൽ വൈകാരികമായ അടുപ്പം വളർത്തിയെടുക്കുന്നത് ലക്ഷ്യമാക്കിയുള്ള കേന്ദ്ര ഗവൺമെന്റ് സംരംഭമായ ‘ഹർ ഘർ തിരംഗ’യെക്കുറിച്ചുള്ള അവബോധം വർദ്ധിപ്പിക്കുന്നതിനാണ് സാംസ്കാരിക മന്ത്രാലയം റാലി സംഘടിപ്പിച്ചത്. വിവിധ കേന്ദ്രമന്ത്രിമാരും ബൈക്ക് റാലിയിൽ പങ്കെടുത്തു.
ദേശീയ പതാക ഉയർത്തുന്നത്, നമ്മുടെ ദേശീയ മൂല്യങ്ങളായ മൈത്രി, ഐക്യം, സാർവത്രിക സാഹോദര്യം എന്നിവയെ പ്രതിഫലിപ്പിക്കുകയും ഉയർത്തിപ്പിടിക്കുകയും ചെയ്യുന്നതായി ഈ സംരംഭത്തിന് സാംസ്കാരിക മന്ത്രാലയത്തെ അഭിനന്ദിച്ചുകൊണ്ട് ശ്രീ നായിഡു പറഞ്ഞു.
കേന്ദ്രമന്ത്രിമാരായ ശ്രീ പിയൂഷ് ഗോയൽ, ശ്രീ പ്രഹ്ലാദ് ജോഷി, ശ്രീ കിഷൻ റെഡ്ഡി, ശ്രീമതി സ്മൃതി ഇറാനി, ശ്രീ അനുരാഗ് ഠാക്കൂർ, ശ്രീ അർജുൻ റാം മേഘ്വാൾ, ശ്രീമതി മീനാക്ഷി ലേഖി, ശ്രീ വി മുരളീധരൻ എന്നിവരും നിരവധി എംപിമാരും ചടങ്ങിൽ പങ്കെടുത്തു.
പ്രത്യേക സേവനങ്ങളും ഫീച്ചറുകളും
ഹിന്ദ്ലാബ്സിന് എന്.എ.ബി.എല് അക്രഡിറ്റേഷന്
കേന്ദ്ര പൊതുമേഖലയിലുള്ള എച്ച്എല്എല് ലൈഫ്കെയര് ലിമിറ്റഡിന്റെ സംരംഭമായ ഹിന്ദ്ലാബ്സ് ഡയഗ്നോസ്റ്റിക്സെന്റര് & സ്പെഷ്യാലിറ്റി ക്ലിനിക്കിന് നാഷണല് അക്രഡിറ്റേഷന് ബോര്ഡ് ഫോര് ടെസ്റ്റിംഗ് ആന്ഡ് കാലിബ്രേഷന് ലബോറട്ടറീസ്  അക്രഡിറ്റേഷന് ലഭിച്ചു. കേന്ദ്ര ആരോഗ്യ കുടുംബക്ഷേമ മന്ത്രാലയത്തിന് കീഴിലുള്ള എച്ച്എല്എല് ലൈഫ്കെയര് ലിമിറ്റഡിന്റെ സംരംഭമാണ് ഹിന്ദ്ലാബ്സ്. ഐഎസ്ഒ 15189: 2012 അടിസ്ഥാനമാക്കിയുള്ളതാണ് അക്രഡിറ്റേഷന്. മെഡിക്കല് പരിശോധനകളിലെ ടെസ്റ്റിംഗ് രംഗത്തെ ഗുണനിലവാരത്തിനും മികവിനുമുള്ള അംഗീകാരമാണ് എന്.എ.ബി.എല്. ഹിന്ദ്ലാബ്സിലെ ബയോകെമിസ്ട്രി, ഇമ്മ്യൂണോളജി, മൈക്രോബയോളജി, ഹെമറ്റോളജി, ക്ലിനിക്കല് പാത്തോളജി ടെസ്റ്റുകള് എന്.എ.ബി.എല്ലിന്റെ പരിധിയില് വരുന്നതായിരിക്കും. സാധാരണക്കാര്ക്ക് മികച്ച ഗുണനിലവാരമുള്ള പരിശോധനകള് വളരെ കുറഞ്ഞ ചിലവില് നല്കുക എന്ന ലക്ഷ്യത്തോടെ ആരംഭിച്ച സംരംഭമാണ് ഹിന്ദ്ലാബ്സ്.
2016 മെയ് മാസത്തിലാണ് തിരുവനന്തപുരം മെഡിക്കല് കോളേജിന് എതിര്വശത്ത് സ്ഥിതി ചെയ്യുന്ന ട്രിഡ സോപനം കെട്ടിടത്തില് ഹിന്ദ്ലാബ്സ് ആരംഭിച്ചത്. സ്വകാര്യ ലാബുകളേക്കാള് 30-60 ശതമാനം വരെ വില കുറവിലാണ് ഹിന്ദ്ലാബ്സില് 24 മണിക്കൂറും സേവനങ്ങള് ലഭ്യമാകുന്നത്.
(നെടുമങ്ങാട്, കവടിയാര്, ജനറല്ഹോസ്പിറ്റല്, വട്ടിയൂര്ക്കാവ്, ആക്കുളം, പേരൂര്ക്കട തുടങ്ങിയ വിവിധ സ്ഥലങ്ങളില് രക്തശേഖരണ കേന്ദ്രങ്ങളും ഹിന്ദ്ലാബ്സിനുണ്ട്.
പ്രധാനമന്ത്രിയുടെ ഓഫീസ്
ലോകാരോഗ്യ സംഘടനയുടെ ഡയറക്ടർ ജനറൽ ഡോ. ടെഡ്രോസ് അദാനോം ഗെബ്രിയേസസിനെ പ്രധാനമന്ത്രി ഇന്ത്യയിലേക്ക് സ്വാഗതം ചെയ്തു
ഗുജറാത്തിലെ ഗാന്ധിനഗറിൽ നടക്കുന്ന പരമ്പരാഗത വൈദ്യശാസ്ത്രത്തെക്കുറിച്ചുള്ള ലോകാരോഗ്യ സംഘടനയുടെ ആഗോള ഉച്ചകോടിയിൽ ഡോ. ടെഡ്രോസ് പങ്കെടുക്കും
ലോകാരോഗ്യ സംഘടനയുടെ ഡയറക്ടർ ജനറൽ ഡോ. ടെഡ്രോസ് അദാനോം ഗെബ്രിയേസസിനെ പ്രധാനമന്ത്രി ശ്രീ നരേന്ദ്ര മോദി ഇന്ത്യയിലേക്ക് സ്വാഗതം ചെയ്തു. പ്രധാനമന്ത്രി തന്റെ അവസാന സന്ദർശനത്തിൽ ഡയറക്ടർ ജനറലിന് നൽകിയ പേര് 'തുളസി ഭായ്' എന്നാണ് ഡോ ടെഡ്രോസിന് ശ്രീ മോദി ഉപയോഗിച്ചത്.
2023 ഓഗസ്റ്റ് 17-18 തീയതികളിൽ ഗുജറാത്തിലെ ഗാന്ധിനഗറിൽ നടക്കുന്ന ലോകാരോഗ്യ സംഘടനയുടെ പരമ്പരാഗത വൈദ്യശാസ്ത്രത്തിന്റെ ആഗോള ഉച്ചകോടിയിൽ ഡോ. ടെഡ്രോസ് പങ്കെടുക്കും.
ആയുഷ് മന്ത്രാലയത്തിന്റെ എക്സ് ത്രെഡുകൾക്ക് മറുപടിയായി പ്രധാനമന്ത്രി പറഞ്ഞു;
“എന്റെ ഉറ്റ സുഹൃത്ത് തുളസി ഭായ് നവരാത്രിക്ക് നന്നായി തയ്യാറാണ്! ഇന്ത്യയിലേക്ക് സ്വാഗതം,ഡോ. ടെഡ്രോസ്!"
ND
(
പ്രധാനമന്ത്രിയുടെ ഓഫീസ്
യോഗയുടെ സൗന്ദര്യം അതിന്റെ ലാളിത്യത്തിലാണ്: പ്രധാനമന്ത്രി
യോഗയുടെ സൗന്ദര്യം അതിന്റെ ലാളിത്യത്തിലാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. വീട്ടിലിരുന്നോ ജോലിയുടെ ഇടവേളകളിലോ കൂട്ടമായോ യോഗ ചെയ്യാമെന്ന് അദ്ദേഹം പറഞ്ഞു. യോഗയ്ക്ക് ആകെ വേണ്ടത് ഒരു യോഗാ മാറ്റും അൽപ്പം ഒഴിഞ്ഞ സ്ഥലവുമാണെന്ന് അദ്ദേഹം കൂട്ടിച്ചേർത്തു.
പ്രധാനമന്ത്രി ട്വീറ്റ് ചെയ്തു;
"യോഗയുടെ സൗന്ദര്യം അതിന്റെ ലാളിത്യത്തിലാണ്. നിങ്ങൾക്ക് വേണ്ടത് ഒരു യോഗ മാറ്റും കുറച്ച് ശൂന്യമായ സ്ഥലവുമാണ്.
വീട്ടിലിരുന്നോ ജോലിയുടെ ഇടവേളകളിലോ കൂട്ടമായോ യോഗ ചെയ്യാം.
നിങ്ങൾ ഇത് പതിവായി പരിശീലിക്കുമെന്ന് ഞാൻ പ്രതീക്ഷിക്കുന്നു..
-ND-
(
വനിതാ, ശിശു വികസന മന്ത്രാലയം
മൊബൈലിന്റെയും ഇന്റർനെറ്റിന്റെയും ഉപയോഗം കുട്ടികളിൽ ദോഷകരമായി ബാധിക്കുന്നതായി പഠനം
ന്യൂഡൽഹി : ഡിസംബർ 8 -2021
ഗ്രാമങ്ങളിലും നഗരങ്ങളിലും കുട്ടികൾ ഇന്റർനെറ്റ് ലഭ്യതയുള്ള മൊബൈൽ ഫോണുകളും മറ്റ് ഉപകരണങ്ങളും ഉപയോഗിക്കുന്നതിന്റെ സ്വാധീനം എന്ന വിഷയത്തിൽ ദേശീയ ബാലാവകാശ കമ്മീഷൻ  അടുത്തിടെ നടത്തിയ പഠനത്തിൽ ഗ്രാമങ്ങളും നഗരങ്ങളും ഉൾപ്പടെ രാജ്യത്തെ എല്ലാ മേഖലകളിലും നിന്നായി അയ്യായിരത്തോളം കുട്ടികൾ പങ്കെടുത്തു
പഠനമനുസരിച്ച്, 23.80 ശതമാനം കുട്ടികളും ഉറങ്ങാൻ കിടക്കുമ്പോൾ സ്മാർട്ട് ഫോണുകൾ ഉപയോഗിക്കുന്നതായും , ഇത് പ്രായത്തിനനുസരിച്ച് വർദ്ധിക്കുന്നതായും ; ഇത് കുട്ടികളെ പ്രതികൂലമായി ബാധിക്കുന്നതായും കണ്ടെത്തി
അനുചിതമായ സമയങ്ങളിൽ സ്മാർട്ട് ഫോണുകൾ ഉപയോഗിക്കുന്നത് കുട്ടികളുടെ ആരോഗ്യത്തെയും ക്ഷേമത്തെയും ദോഷകരമായി ബാധിക്കും. കുട്ടികളിലെ ഏകാഗ്രതയുടെ തോത് കുറയുന്നതാണ് അത്തരത്തിലുള്ള ഒരു ആഘാതം.പഠനമനുസരിച്ച്, 37.15 ശതമാനം കുട്ടികളിൽ , എപ്പോഴും അല്ലെങ്കിൽ ഇടയ്ക്കിടെ, സ്മാർട്ട് ഫോൺ ഉപയോഗം കാരണം ഏകാഗ്രതയുടെ അളവ് കുറയുന്നു
ഓരോ പ്രദേശത്തെയും ഭൂമിയുടെ വലിയൊരു ഭാഗം കുട്ടികൾക്കുള്ള കളിസ്ഥലമായി തിരിച്ചറിയേണ്ടതുണ്ട്, അത് കുട്ടികളെ കളികളിലും, കായിക വിനോദങ്ങളിലും ഏർപ്പെടാൻ പ്രോത്സാഹിപ്പിക്കുമെന്നു പഠനത്തിന്റെ കണ്ടെത്തലുകളെ അടിസ്ഥാനമാക്കി എൻസിപിസിആർ ശുപാർശ ചെയ്യുന്നു
കേന്ദ്ര വനിതാ ശിശു വികസന മന്ത്രി ശ്രീമതി സ്മൃതി സുബിൻ ഇറാനി രാജ്യസഭയിൽ രേഖാമൂലം അറിയിച്ചതാണ് ഇക്കാര്യം
IE/SKY
(Visitor Counter : 115
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി, ഫെബ്രുവരി 04, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 168.47 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 14,35,569 പേർ; ചികിത്സയിലുള്ളത് ആകെ രോഗബാധിതരുടെ 3.42%
കഴിഞ്ഞ 24 മണിക്കൂറിനിടെ 2,46,674 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,00,17,088 ആയി; രോഗമുക്തി നിരക്ക് 95.39%
കഴിഞ്ഞ 24 മണിക്കൂറിൽ 1,49,394 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 9.27%; പ്രതിവാര രോഗസ്ഥിരീകരണ നിരക്ക് 12.03%
(ആകെ നടത്തിയത് 73.58 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 16,11,666 പരിശോധനകൾ
രാഷ്ട്രപതിയുടെ കാര്യാലയം
മൂന്നാമത് ദേശീയ ജല പുരസ്കാരങ്ങൾ രാഷ്ട്രപതി വിതരണം ചെയ്തു.
ന്യൂ ഡൽഹി , മാർച്ച് 29, 2022
മൂന്നാമത് ദേശീയ ജല പുരസ്കാരങ്ങൾ രാഷ്ട്രപതി ശ്രീ രാം നാഥ് കോവിന്ദ് വിതരണം ചെയ്തു. ജൽ ശക്തി അഭിയാൻ :കാച്ച് ദി റയിൻ 2022 പ്രചാരണത്തിനും രാഷ്ട്രപതി ഇന്ന്തുടക്കംകുറിച്ചു. ജല ശക്തി അഭിയാന്റെ ഈ പതിപ്പിൽ പ്രത്യേക ഊന്നൽ നൽകുന്ന നടപടികളിൽ ഒരുമിച്ച് പ്രവർത്തിക്കാൻ എല്ലാവരും ശ്രമിക്കണമെന്ന് രാഷ്ട്രപതി ചടങ്ങിൽ അഭിപ്രായപ്പെട്ടു
വ്യക്തിഗത ജലസംരക്ഷണ പ്രവർത്തനങ്ങളിൽ സജീവമായി പങ്കെടുക്കാൻ പ്രാദേശിക സമൂഹങ്ങളെ പ്രചോദിപ്പിക്കുന്നതിൽ ജില്ലാ മജിസ്ട്രേറ്റുമാർ, ഗ്രാമ തലവൻമാർ എന്നിവർക്ക് വലിയ പങ്ക് വഹിക്കാനുണ്ടെന്ന് അദ്ദേഹം അഭിപ്രായപ്പെട്ടു
രാജ്യത്ത് നടപ്പാക്കിവരുന്ന ലോകത്തിലെ ഏറ്റവും വലിയ പ്രതിരോധകുത്തിവെപ്പ് യജ്ഞം പോലെ, ചരിത്രത്തിലെ ഏറ്റവും വലിയ ജല സംരക്ഷണ പ്രവർത്തനമായി ഈ പ്രചാരണത്തെയും മാറ്റിതീർക്കാൻ അദ്ദേഹം എല്ലാവരോടും അഭ്യർത്ഥിച്ചു
. ലോക ജനസംഖ്യയുടെ 18 ശതമാനം അധിവസിക്കുന്ന ഇന്ത്യയിൽ , ശുദ്ധ ജല സ്രോതസ്സുകളുടെ നാല് ശതമാനം മാത്രമാണ് ഉള്ളതെന്ന് രാഷ്ട്രപതി ചൂണ്ടിക്കാട്ടി . വലിയതോതിൽ മഴയെ ആശ്രയിക്കുന്ന രാജ്യത്തെ ജല ലഭ്യത അനിശ്ചിതത്വം നിറഞ്ഞതാണ്..
കാലാവസ്ഥാവ്യതിയാനത്തിന്റെ പ്രത്യാഘാതങ്ങളെ ലഘൂകരിക്കുന്നതിനും, ജലത്തിന്റെ മികച്ച ഉപയോഗം, ജലസ്രോതസ്സുകളുടെ സംരക്ഷണം, മലിനീകരണ തോത് കുറയ്ക്കൽ, ശുചീകരണം ഉറപ്പാക്കൽ എന്നിവ വഴിയായി ജലസുരക്ഷ ഉറപ്പാക്കുന്നതിനും ഉതകുന്ന മികവുറ്റ നടപടികൾ ഇന്ത്യ സ്വീകരിച്ചതിൽ രാഷ്ട്രപതി സന്തുഷ്ടി പ്രകടിപ്പിച്ചു.
സുസ്ഥിരമായ രീതിയിൽ ജലസുരക്ഷ പ്രവർത്തനങ്ങളെ ശാക്തീകരിക്കുന്നത് ലക്ഷ്യമിട്ട് ദീർഘകാലമായി മുടങ്ങിക്കിടന്ന ജലസേചന പദ്ധതികളുടെ വേഗത്തിലുള്ള പൂർത്തിയാക്കൽ, നദികളുടെ പുനരുജ്ജീവനം, നദീതടങ്ങളുടെ സമഗ്രവികസനം, നിലവിലുള്ള ജലസംഭരണികളുടെ പുനരുജ്ജീവനം തുടങ്ങിയവ കഴിഞ്ഞ കുറച്ചു വർഷങ്ങളായി സർക്കാർ നയങ്ങളിൽ ഇടംപിടിക്കുന്നത് അദ്ദേഹം ചൂണ്ടിക്കാട്ടി.
തങ്ങളുടെ ബന്ധപ്പെട്ട മേഖലകളിൽ പുരസ്കാരജേതാക്കൾ കാഴ്ചവച്ച ജല സംരക്ഷണ പ്രവർത്തനങ്ങൾ എടുത്തുപറഞ്ഞ രാഷ്ട്രപതി സമൂഹത്തിന് ഒരു പ്രചോദനമായി തുടരാൻ അവരോട് ആവശ്യപ്പെടുകയും ജേതാക്കളെ അഭിനന്ദിക്കുകയും ചെയ്തു
രാഷ്ട്രപതിയുടെ മുഴുവൻ പ്രസംഗത്തിനായി ഇവിടെ ക്ലിക്ക് ചെയ്യുക
IE/SKY
(
തെരഞ്ഞെടുപ്പ് കമ്മീഷന്
2022-24 ലേക്കുള്ള ഏഷ്യൻ ഇലക്ഷൻ അതോറിട്ടീസ് അസോസിയേഷൻ അധ്യക്ഷ പദവി ഇന്ത്യയ്ക്ക്
ന്യൂ ഡൽഹി: മെയ് 11, 2022
2022 മെയ് 7 ന് ഫിലിപ്പീൻസിലെ മനിലയിൽ നടന്ന എക്സിക്യൂട്ടീവ് ബോർഡിന്റെയും ജനറൽ അസംബ്ലിയുടെയും യോഗത്തിൽ 2022-2024 ലേക്കുള്ള അസോസിയേഷൻ ഓഫ് ഏഷ്യൻ ഇലക്ഷൻ അതോറിറ്റിയുടെ  പുതിയ അധ്യക്ഷപദവിയിലേക്ക് ഇന്ത്യയെ ഐക്യകണ്ഠേന തിരഞ്ഞെടുത്തു.
ഡെപ്യൂട്ടി ഇലക്ഷൻ കമ്മീഷണർ ശ്രീ നിതേഷ് വ്യാസിന്റെ നേതൃത്വത്തിൽ മണിപ്പൂർ സിഇഒ ശ്രീ രാജേഷ് അഗർവാൾ, രാജസ്ഥാൻ സിഇഒ ശ്രീ പ്രവീൺ ഗുപ്ത എന്നിവരടങ്ങുന്ന 3 അംഗ പ്രതിനിധി സംഘം, മനിലയിൽ നടന്ന എക്സിക്യൂട്ടീവ് ബോർഡ് യോഗത്തിൽ പങ്കെടുക്കുകയും 2022-23 ലേക്കുള്ള പ്രവർത്തന പദ്ധതിയും 2023-24 ലെ ഭാവി പ്രവർത്തന രേഖയും എക്സിക്യൂട്ടീവ് ബോർഡിന് മുന്നിൽ അവതരിപ്പിക്കുകയും ചെയ്തു. . എല്ലാവരേയും ഉൾക്കൊള്ളുന്നതും പങ്കാളിത്തപരവുമായ തെരഞ്ഞെടുപ്പുകൾ നടത്തുക എന്ന ലക്ഷ്യത്തോടെ , തിരഞ്ഞെടുപ്പ്- രാഷ്ട്രീയ പ്രക്രിയകളിലെ സാമൂഹിക-രാഷ്ട്രീയ തടസ്സങ്ങൾ ഇല്ലാതാക്കാൻ ഇന്ത്യ നടത്തിയ വിവിധ ഇടപെടലുകൾ എടുത്തുകാണിച്ചുകൊണ്ട് ‘തെരഞ്ഞെടുപ്പുകളിലെ ലിംഗപരമായ പ്രശ്നങ്ങൾ’ എന്ന വിഷയം അവതരിപ്പിച്ചു
സദ് ഭരണവും ജനാധിപത്യവും പിന്തുണയ്ക്കുക എന്ന ലക്ഷ്യത്തോടെ തുറന്നതും സുതാര്യവുമായ തിരഞ്ഞെടുപ്പുകൾ പ്രോത്സാഹിപ്പിക്കുന്നതിനുള്ള വഴികൾ ചർച്ച ചെയ്യുന്നതിനും പ്രാവർത്തികമാക്കുന്നതിനുമായി ഈ അതോറിറ്റി ശ്രദ്ധ നൽകുന്നു .ഇതിനായി തിരഞ്ഞെടുപ്പ് ഉദ്യോഗസ്ഥരുടെ അനുഭവങ്ങളും മികച്ച പ്രവർത്തനങ്ങളും പങ്കിട്ടു കൊണ്ട് ഏഷ്യൻ മേഖലയിൽ ഒരു കക്ഷിരഹിത ഫോറമായി നിലകൊള്ളുക എന്നതാണ് അസോസിയേഷൻ ഓഫ് ഏഷ്യൻ ഇലക്ഷൻ അതോറിറ്റിയുടെ ദൗത്യം.
IE/SKY
(
പ്രധാനമന്ത്രിയുടെ ഓഫീസ്
കലബുറഗിയിലെ പ്രധാനമന്ത്രി മിത്ര മെഗാ ടെക്സ്റ്റൈൽസ് പാർക്കിന് കർണാടകയെ പ്രധാനമന്ത്രി അഭിനന്ദിച്ചു
കലബുറഗിയിൽ പ്രധാനമന്ത്രി മിത്ര മെഗാ ടെക്സ്റ്റൈൽ പാർക്ക് സ്ഥാപിച്ചതിന് കർണാടകയിലെ ജനങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്രമന്ത്രി പിയൂഷ് ഗോയലിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
“കലബുറഗിയിൽ പ്രധാനമന്ത്രി മിത്ര മെഗാ ടെക്സ്റ്റൈൽസ് പാർക്ക് സ്ഥാപിച്ചതിന് കർണാടകയിലെ എന്റെ സഹോദരിമാർക്കും , സഹോദരന്മാർക്കും അഭിനന്ദനങ്ങൾ. ഈ പാർക്ക് കർണാടകയുടെ സമ്പന്നമായ തുണിത്തരങ്ങളുടെ പാരമ്പര്യം ആഘോഷിക്കുകയും ജനങ്ങൾക്ക് തൊഴിലവസരങ്ങൾ സൃഷ്ടിക്കുകയും ചെയ്യും.
Congratulations to my sisters and brothers of Karnataka for the establishment of a PM Mitra mega textiles park in Kalaburagi. This park will celebrate Karnataka's rich textiles tradition and also create employment opportunities for the people.#PragatiKaPMMitra https://t.co/Q087oQc9u9
— Narendra Modi  March 28, 2023
ಕಲಬುರಗಿಯಲ್ಲಿ ಪಿಎಂ ಮಿತ್ರ ಮೆಗಾ ಜವಳಿ ಪಾರ್ಕ್ ಸ್ಥಾಪನೆಗಾಗಿ ಕರ್ನಾಟಕದ ನನ್ನ ಸಹೋದರ ಸಹೋದರಿಯರಿಗೆ ಅಭಿನಂದನೆಗಳು. ಈ ಪಾರ್ಕ್ ಕರ್ನಾಟಕದ ಶ್ರೀಮಂತ ಜವಳಿ ಪರಂಪರೆಯನ್ನು ಸಂಭ್ರಮಾಚರಿಸುತ್ತದೆ ಮತ್ತು ರಾಜ್ಯದ ಜನರಿಗೆ ಉದ್ಯೋಗಾವಕಾಶಗಳನ್ನು ಸೃಷ್ಟಿಸುತ್ತದೆ.#PragatiKaPMMitra https://t.co/Q087oQc9u9
— Narendra Modi  March 28, 2023
ലോകസഭാംഗം ഡോ. ഉമേഷ് ജി ജാദവിന്റെ ട്വീറ്റിന് മറുപടിയായി , മെഗാ ടെക്സ്റ്റൈൽസ് പാർക്കിലൂടെ രാജ്യത്തിന്റെ ടെക്സ്റ്റൈൽ വൈവിധ്യം ലോകത്തിന് മുന്നിൽ അവതരിപ്പിക്കാനുള്ള സാധ്യതകളെ കുറിച്ച് പ്രധാനമന്ത്രി പരാമർശിച്ചു.
പ്രധാനമന്ത്രി ട്വീറ്റ് ചെയ്തു:
"കർണ്ണാടകയ്ക്കും പ്രത്യേകിച്ച് കലബുറഗിക്കും ഒരു പ്രത്യേക ദിവസം. ഈ ടെക്സ്റ്റൈൽ പാർക്കിലൂടെ, ഇന്ത്യയുടെ ടെക്സ്റ്റൈൽ വൈവിധ്യത്തിന്റെയും നമ്മുടെ ജനങ്ങളുടെ സർഗ്ഗാത്മകതയുടെയും ഒരു നേർക്കാഴ്ച ലോകത്തിന് ലഭിക്കും."
“ಕರ್ನಾಟಕಕ್ಕೆ ಮತ್ತು ವಿಶೇಷವಾಗಿ ಕಲಬುರಗಿಗೆ ನಿಜಕ್ಕೂ ವಿಶೇಷ ದಿನ. ಈ ಜವಳಿ ಪಾರ್ಕ್ ಮೂಲಕ ಜಗತ್ತು ಭಾರತದ ಜವಳಿ ವೈವಿಧ್ಯತೆ ಮತ್ತು ನಮ್ಮ ಜನರ ಸೃಜನಶೀಲತೆಯ ದರ್ಶನ ಪಡೆಯುತ್ತದೆ.
#PragatiKaPMMitra”
Indeed a special day for Karnataka and particularly Kalaburagi. Through this textiles park, the world will get a glimpse of India's textiles diversity and the creativity of our people. #PragatiKaPMMitra https://t.co/e7LQDaTMpG
— Narendra Modi  March 28, 2023
ಕರ್ನಾಟಕಕ್ಕೆ ಮತ್ತು ವಿಶೇಷವಾಗಿ ಕಲಬುರಗಿಗೆ ನಿಜಕ್ಕೂ ವಿಶೇಷ ದಿನ. ಈ ಜವಳಿ ಪಾರ್ಕ್ ಮೂಲಕ ಜಗತ್ತು ಭಾರತದ ಜವಳಿ ವೈವಿಧ್ಯತೆ ಮತ್ತು ನಮ್ಮ ಜನರ ಸೃಜನಶೀಲತೆಯ ದರ್ಶನ ಪಡೆಯುತ್ತದೆ. #PragatiKaPMMitra https://t.co/e7LQDaTMpG
— Narendra Modi  March 28, 2023
പ്രധാനമന്ത്രിയുടെ ഓഫീസ്
ഗുരു സാഹിബുകളുടെ ദർശനം നിറവേറ്റുന്നതിനായി ഞങ്ങൾ തുടർന്നും പ്രവർത്തിക്കും: പ്രധാനമന്ത്രി
ഹേമകുണ്ഡ് സാഹിബ് റോപ്വേയെക്കുറിച്ചുള്ള സന്തോഷത്തിനും കനിവാർന്ന വാക്കുകൾക്കും പ്രമുഖ ആത്മീയ വ്യക്തികൾ ഉൾപ്പെടെയുള്ള സിഖ് സമൂഹത്തിലെ ആദരണീയരായ ജതേദാർ ശ്രീ അകാൽ തഖത് സാഹിബിന് പ്രധാനമന്ത്രി ശ്രീ നരേന്ദ്ര മോദി നന്ദി പറഞ്ഞു. ഗുരു സാഹിബുകളുടെ ദർശനം പൂർത്തീകരിക്കുന്നതിനായി പ്രവർത്തിക്കുന്നത് തുടരുമെന്ന് അദ്ദേഹം സംഗത്തിന് ഉറപ്പ് നൽകി.
പ്രസ് ഇൻഫർമേഷൻ ബ്യൂറോയുടെ ട്വീറ്റ് ത്രെഡിന് മറുപടിയായി പ്രധാനമന്ത്രി ട്വീറ്റ് ചെയ്തു:
“ജതേദാർ ശ്രീ അകാൽ തഖത് സാഹിബ്, പ്രമുഖ ആത്മീയ വ്യക്തികൾ ഉൾപ്പെടെയുള്ള സിഖ് സമൂഹത്തിലെ ആദരണീയരായ അംഗങ്ങൾ ഹേമകുണ്ഡ് സാഹിബ് റോപ്വേയിൽ സന്തോഷം പ്രകടിപ്പിച്ചു. അവരുടെ നല്ല വാക്കുകൾക്ക് ഞാൻ നന്ദി പറയുന്നു, ഗുരു സാഹിബുകളുടെ ദർശനം പൂർത്തീകരിക്കാൻ ഞങ്ങൾ തുടർന്നും പ്രവർത്തിക്കുമെന്ന് സംഗത്തിന് ഉറപ്പുനൽകുന്നു.
പ്രധാനമന്ത്രിയുടെ ഓഫീസ്
പുലി തേവരുടെ ജന്മവാർഷികത്തിൽ പ്രധാനമന്ത്രിയുടെ ശ്രദ്ധാഞ്ജലി
ധീരനായ പുലി തേവരുടെ ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികൾ അർപ്പിച്ചു.
പ്രധാനമന്ത്രി ട്വീറ്റ് ചെയ്തു :
"ധീരനായ പുലി തേവരുടെ ജന്മവാർഷികത്തിൽ ഞാൻ ആദരാഞ്ജലികൾ അർപ്പിക്കുന്നു. അദ്ദേഹത്തിന്റെ വീര്യവും നിശ്ചയദാർഢ്യവും എണ്ണമറ്റ ആളുകൾക്ക് പ്രചോദനം നൽകുന്നു. സാമ്രാജ്യത്വത്തെ ചെറുക്കുന്നതിൽ അദ്ദേഹം മുൻപന്തിയിലായിരുന്നു. അദ്ദേഹം എപ്പോഴും ജനങ്ങൾക്ക് വേണ്ടി പോരാടി."
--ND--
I pay homage to the brave Puli Thevar on his birth anniversary. His valour and determination give inspiration to countless people. He was at the forefront of resisting imperialism. He always fought for the people.
— Narendra Modi  September 1, 2022
(மாவீரன் பூலித்தேவருக்கு அவரது பிறந்த நாளில் வணக்கங்களை செலுத்துகிறேன். அவரது வீரமும் உறுதிப்பாடும் எண்ணற்றோருக்கு ஊக்கமளித்து வருகிறது. முன்னணியில் நின்று அந்நிய ஏகாதிபத்தியத்தை எதிர்த்து போரிட்டவர். மக்களுக்காக எப்போதும் தளராது பாடுபட்டவர்.
— Narendra Modi  September 1, 2022
പ്രധാനമന്ത്രിയുടെ ഓഫീസ്
പാക്കിസ്ഥാനില് വിമാനാപകടത്തില് ആളപായമുണ്ടായതില് പ്രധാനമന്ത്രി അനുശോചിച്ചു
പാക്കിസ്ഥാനില് വിമാനാപകടത്തില് ആളപായമുണ്ടായതില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു.
'പാക്കിസ്ഥാനില് വിമാനാപകടത്തില് ആളപായമുണ്ടായതു ദുഃഖിപ്പിക്കുന്നു. മരിച്ചവരുടെ കുടുംബാംഗങ്ങളെ അനുശോചനം അറിയിക്കുന്നു, പരുക്കേറ്റവര് വേഗം സുഖം പ്രാപിക്കട്ടെ എന്ന് ആശംസിക്കുന്നു', പ്രധാനമന്ത്രി പറഞ്ഞു.
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 195.08 കോടിയിലധികം വാക്സിന് ഡോസുകള്
ഉപയോഗിക്കാത്ത 7.29 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,95,08,30,825
ബാക്കിയുള്ളത്
7,29,71,110
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 195.08 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 7.29 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
രാജ്യരക്ഷാ മന്ത്രാലയം
നാവിക കമാൻഡർമാരുടെ സമ്മേളനം -2021/02 ന്റെ സമാപനം
ന്യൂഡൽഹി, ഒക്ടോബർ 21, 2021
2021 ഒക്ടോബർ 18 ന് തുടക്കം കുറിച്ച നാവിക കമാൻഡർമാരുടെ സമ്മേളനം,
നാല് ദിവസത്തെ ഫലദായകമായ ചർച്ചകൾക്കുശേഷം 2021 , ഒക്ടോബർ 21 ന് അവസാനിച്ചു. ചീഫ് ഓഫ് ഡിഫൻസ് സ്റ്റാഫ്, ചീഫ് ഓഫ് ആർമി സ്റ്റാഫ്, ചീഫ് ഓഫ്എയർ സ്റ്റാഫ് എന്നിവരുമായി കമാൻഡർമാർ ആശയവിനിമയം നടത്തി. ഉയർന്നുവരുന്ന പ്രാദേശിക സുരക്ഷാ സാഹചര്യങ്ങൾ പരിഗണിച്ച് മൂന്ന് സേവന വിഭാഗങ്ങൾ തമ്മിലുള്ള ഒത്തിണക്കം വർധിപ്പിക്കുന്നതടക്കമുള്ള വൈവിധ്യമേറിയ വിഷയങ്ങൾ ചർച്ചയായി.
സമ്മേളനത്തിന് അധ്യക്ഷത വഹിച്ച നാവിക സേനാ മേധാവി അഡ്മിറൽ കരംബീർ സിംഗ്,
ആക്രമണങ്ങളെ പ്രതിരോധിക്കാനുള്ള തയ്യാറെടുപ്പുകൾ,ശേഷി വർദ്ധനവ് , നാവിക ശക്തി എന്ന നിലയിൽ ഉള്ള വിശ്വാസ്യത, സുരക്ഷ, പാലനം, അടിസ്ഥാന സൗകര്യ വികസനം, മാനവവിഭവ നിർവ്വഹണം തുടങ്ങിയവയുമായി ബന്ധപ്പെട്ട പ്രധാനപ്പെട്ട വിഷയങ്ങളിൽ നാവിക കമാൻഡർമാരെ അഭിസംബോധന ചെയ്തു . നിലവിലെ സുരക്ഷാ സ്ഥിതിഗതികളിലേയ്ക്ക് ശ്രദ്ധ ക്ഷണിച്ച അദ്ദേഹം, ഇന്ത്യൻ മഹാസമുദ്ര മേഖലയിലെ മത്സര പരിസ്ഥിതിയിൽ ഇന്ത്യൻ നാവികസേനയ്ക്ക് ഉള്ള വർദ്ധിച്ച ഉത്തരവാദിത്വവും ചൂണ്ടിക്കാട്ടി
പ്രവർത്തനങ്ങൾ, അടിസ്ഥാനസൗകര്യം, പാലനം, വിഭവങ്ങൾ, ചരക്കുനീക്കം, മാനവവിഭവ നിർവ്വഹണം, പരിശീലനം തുടങ്ങിയ വിവിധ മേഖലകളിൽ, നിലവിലുള്ള വിഭവ പരിധിക്ക് അനുസൃതമായി ആവശ്യമായ നടപടികൾ ഉറപ്പാക്കാനും, മികച്ച ഫലം സൃഷ്ടിക്കാനും സഹായിക്കുന്ന നടപടികൾ സംബന്ധിച്ച് കമാൻഡർമാർ ആശയവിനിമയം നടത്തി . ഇന്ത്യൻ നാവികസേനയുടെ പ്രവർത്തന യോഗ്യമായ സംവിധാനങ്ങൾക്ക് പ്രത്യേക പ്രാധാന്യം നൽകുന്നതിനൊപ്പം, ഇവയും നാവിക കമാൻഡർ മാരുടെ സമ്മേളനത്തിന്റെ പ്രമേയങ്ങളിൽ ഇടംപിടിച്ചു.
IE/SKY
(Visitor Counter : 114